Зоя Величанская

Зоя Михаил кызы Величанская (; 05.07.1936, Олы Подберезье, Кайбыч районы, ТАССР - 23.10.2021, Видное шәһәре, Мәскәү өлкәсе, Россия)— табиб, бактериолог, Бурятия Республикасының атказанган табибы.Зоя Михаил кызы Величанская.

 Биографиясе 
Зоя Михаил кызы Величанская 1936 елның 5 июлендә Татарстан АССРның Кайбыч районы Олы Подберезье авылында туа. 1959 елда Казан дәүләт медицина институтының санитар-гигиена факультетын тәмамлаганнан соң, Бурят АССРга җибәрелә.

1959 елдан Зоя Величанская  Улан-Удэ шәһәр санэпидстанциясенең сәнәгать гигиенасы табибы, 1966 елдан шәһәр санэпидстанциясенең табиб бактериологы булып эшли.

Аның хезмәт кенәгәсендә санврач буларак кабул ителгән дигән генә язу бар. Ул үзен белемле һәм сәләтле табиб итеп күрсәтә, актив рәвештә  яшь табиблар һәм лаборантлар әзерләүдә катнаша.

1977 елдан шәһәр санэпидстанциясенең Бактериология лабораториясе мөдире итеп билгеләнә һәм 22 ел дәвамында Зоя Михайловна шәһәрнең Бактериология хезмәтен җитәкли.

Бурятия халкының сәламәтлеген саклауда нәтиҗәле хезмәте өчен Величанская З. М. «Сәламәтлек саклау отличнигы» билгесе (1976 елда), Республика Сәламәтлек саклау министрлыгының, Бурятия Республикасының Халык Хуралы һәм санэпидстанция администрациясе Мактау грамоталары белән бүләкләнә.

«Бурятия Республикасының атказанган табибы» дигән мактаулы исемгә лаек була.

2002 елның 13 сентябрендә Россия Федерациясе Сәламәтлек саклау һәм социаль үсеш министрлыгының Мактау грамотасы белән бүләкләнә.

 Искәрмәләр 

Төркем:Кайбыч районында туганнар
Төркем:Шәхесләр:Улан-Удэ
Төркем:Бурятия Республикасының атказанган табиблары